**ΑΝΑΚΟΙΝΩΣΗ**

Αγαπητές φοιτήτριες/Αγαπητοί φοιτητές,

σας ενημερώνουμε ότι κατά τη διάρκεια του ακαδημαϊκού έτους 2022-2023το Τμήμα Κοινωνικής Πολιτικής σας παρέχει τη δυνατότητα δωρεάν παρακολούθησης μαθημάτων, με τη μορφή πρακτικών και εργαστηριακών ασκήσεων, με σκοπό την πιστοποίησή σας στην Αγγλική γλώσσα. Τα μαθήματα αυτά παρέχονται δωρεάν και μπορούν να τα παρακολουθήσουν όλες οι φοιτήτριες και όλοι οι φοιτητές του Τμήματος. Η συμμετοχή στα μαθήματα είναι προαιρετική και δεν σας αποφέρει πιστωτικές μονάδες (ECTS) για την απόκτηση του πτυχίου.

Κατά τη διάρκεια των μαθημάτων θα γίνει η κατάλληλη προετοιμασία για τα επίπεδα Β1-2 ή και Γ1-2,ώστε να συμμετέχετε στις εξετάσεις του Κρατικού Πιστοποιητικού Γλωσσομάθειας (ΚΠΓ) που διοργανώνει το Υπουργείο Παιδείας και Θρησκευμάτων. Το ΚΠΓ αποτελεί προσόν για την επαγγελματική αποκατάστασή σας, αναγνωρίζεται αυτόματα στην Ελλάδα και σε όλα τα κράτη-μέλη της ΕΕ και οι εξετάσεις είναι διαβαθμισμένες, που σημαίνει ότι κάθε φορά εξετάζεστε για δύο επίπεδα ταυτόχρονα (Β1 και Β2 ή Γ1 και Γ2). Οι εξετάσεις λαμβάνουν χώρα σε ΓΕΛ της Κομοτηνής τον Ιανουάριο και τον Μάιο κάθε έτους. Η μόνη οικονομική επιβάρυνση σας είναι τα εξέταστρα των 80 ευρώ για την διαβαθμισμένη εξέταση Β1-2 και των 100 ευρώ για τη διαβαθμισμένη εξέταση Γ1-2.

Περισσότερες πληροφορίες για το ΚΠΓ μπορείτε να αντλήσετε από τις επίσημες ιστοσελίδες <https://rcel2.enl.uoa.gr/kpg/> και <https://rcel2.enl.uoa.gr/kpgeschool/>. Όσοι από εσάς επιθυμούν να συμμετέχουν στα μαθήματα μπορούν να παρακολουθήσουν τη λεπτομερή ενημέρωση που θα γίνει την **Παρασκευή 7 Οκτωβρίου 2022, ώρα 15:00 στην αίθουσα Η/Υ**. Τα μαθήματα για το ΚΠΓ θα ξεκινήσουν τη Δευτέρα 10 Οκτωβρίου 2022, στις 10:00 στην αίθουσα Η/Υ.

Η Πρόεδρος του Τμήματος

Μαρία Πεμπετζόγλου

Καθηγήτρια